Publication: Magyar Közlöny
Issue: MK-2011-58 (Year: 2011, Number: 58)
Era: contemporary
Section: A legfõbb ügyész a BF.778/2011. számú indítványában kifejtette, hogy a 2009. évi LXXX. törvény nem tartalmaz olyan
Paragraph Index: 194

A legfõbb ügyész a BF.778/2011. számú indítványában kifejtette, hogy a 2009. évi LXXX. törvény nem tartalmaz olyan átmeneti rendelkezést, amely alapján – különös tekintettel a Btké. 4. §-ára – lehetõség lenne a 2010. május 1. elõtt jogerõsen elrendelt kényszergyógykezelés végrehajtási szabályainak megváltoztatására. Ezért indítványozta, hogy a Legfelsõbb Bíróság Jogegységi Tanácsa akként határozzon, hogy az új büntetõ jogszabály hatályba lépése elõtt jogerõre emelkedett ítélettel elrendelt kényszergyógykezelést a bûncselekmény elbírálásakor hatályban volt büntetõtörvény rendelkezései alapján kell végrehajtani. Álláspontja szerint a 2010. május 1. után jogerõsen elrendelt kényszergyógykezelés alkalmazására okot adó bûncselekményre megállapított büntetési tétel felsõ határának eltelte esetén a kényszergyógykezelést megszüntetni vagy a megszûnését megállapítani nem kell. Az egységes ítélkezési gyakorlat biztosítása érdekében a bíróságok szervezetérõl és igazgatásáról szóló 1997. évi LXVI. törvény (Bszi.) 29. §-a (1) bekezdésének a) pontja, illetve a Be. 439. §-a (1) bekezdésének a) és 440. §-ának (1) bekezdés a) pontja alapján a Legfelsõbb Bíróság elnöke által elõterjesztett elvi kérdésben jogegységi határozat meghozatala szükséges. Ennek érdekében a Legfelsõbb Bíróság Büntetõ Jogegységi Tanácsa a Be. 442. §-a (3) bekezdése szerint nyilvános ülést tartott, amelyen a legfõbb ügyész az írásbeli indítványában foglaltakkal egyezõen szólalt fel. A jogegységi indítvány az alábbiak szerint alapos. I. A Jogegységi Tanács álláspontja szerint a Fõvárosi Bíróság A) pont alatt ismertetett jogi megoldása a helyes, ugyanis a módosított Btk. 74. § (3) bekezdése a 2010. május 1. elõtt jogerõsen elrendelt kényszergyógykezelések esetében nem alkalmazandó. Ez nem ellentétes a nulla poena sine lege általános jogelvével, ugyanis maga a kényszergyógykezelés, mint büntetõjogi intézkedés a Btk. 74. § (3) bekezdésének módosításával nem szûnt meg, mindössze a határozatlan tartam relatíve határozottá vált. Ez a változás pedig kizárólag az intézkedés végrehajtását érintette az intézmény érintetlenül hagyása mellett. Az ítéletet pedig az eredeti rendelkezés szerint kell végrehajtani. Ez az értelmezés felel meg a Bv.tvr. 5. §-ának, mely szerint a büntetést és az intézkedést az ítéletben, illetõleg a jogszabályban meghatározott tartamban kell végrehajtani. Ebbõl viszont következik, hogy a 2010. május 1-je elõtt jogerõsen elrendelt kényszergyógykezelés csak és kizárólag a Be. 566. §-a szerinti felülvizsgálat során, mégpedig a szükségesség vizsgálata körében hozott bírósági határozat keretében szüntethetõ meg, a megváltozott tartamra tekintettel nem.

Source: https://magyarkozlony.hu/hivatalos-lapok/975f672dc1843931b1fa67d1f5100d6d0dd8b6a2/dokumentumok/ed230682ed584f10cf776be197bbfb333c23d17c/letoltes